ROMÂNIA
JUDEŢUL BISTRIŢA-NĂSĂUD

[image: image1.png]



CONSILIUL  JUDEŢEAN

HOTĂRÂRE 

privind aprobarea participării unităţii administrativ-teritoriale Judeţul Bistriţa-Năsăud, în calitate de partener la implementarea proiectului “Local Action Groups for better EU Communities”, finanţat prin programul Europa pentru Cetăţeni

Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 24 consilieri judeţeni;

 
Având în vedere:

- expunerea de motive nr. IX/9576/16.06.2015 a preşedintelui Consiliului Judeţean Bistriţa-Năsăud;

- raportul nr. IIIAb/9578/16.06.2015 al Direcţiei dezvoltare durabilă şi relaţii externe;


- Ghidul programului “Europa pentru cetăţeni”, în scopul sprijinirii Diviziunii 1 – “Rememorări europene” – şi 2 – “Angajare democratică şi implicare civică” din cadrul programului pe 2014-2020 “Europa pentru cetăţeni”;


- Cererea de finanţare depusă de către beneficiar LAG Sedisnja Istra, Pazin, Croaţia, în cadrul Programului Europa pentru Cetăţeni, Diviziunea 2: Angajare democratică şi implicare civică – Reţeaua de localităţi, pentru acţiunea intitulată “Grupuri de acţiune locală pentru o Comunitate Europeană mai bună”;


- Decizia de subvenţionare a Agenţiei executive pe probleme de educaţie, audiovizual şi cultură, din Bruxelles, Belgia,  nr. 2014-3287/001-001 din data de 27.11.2014 şi înregistrată la Consiliul Judeţean Bistriţa-Năsăud sub nr. IIIA/9259/10.06.2015; 


- Decizia Comisiei Europene C(2013) 9189 din data de 18 decembrie 2013, prin care Agenţiei executive pe probleme de educaţie, audiovizual şi cultură i se atribuie prerogative pentru îndeplinirea sarcinilor legate de punerea în practică a problemelor Uniunii Europene din domeniile educaţie, audiovizual şi cultură;


- Hotărârea Consiliului Județean Bistrița-Năsăud nr. 17/10.02.2015 privind aprobarea bugetului propriu al Consiliului Judeţean Bistriţa-Năsăud pe anul 2015 conform Legii bugetului de stat pe anul 2015 nr. 186/2014 şi a estimărilor pe anii 2016-2018, cu modificările și completările ulterioare;


- prevederile cap. I, art. 1, lit. e), art. 5, alin. (1), lit. A, art. 7, art. 9, art. 10, alin. (2), lit.b), art.11, alin. (3), art. 12-15,  și Anexa 1, lit. A, categoria de diurnă II, plafon cazare lit.B, categoria de diurnă I, plafon cazare A, nr. crt. 142, din Hotărârea Guvernului României nr. 518/1995 privind unele drepturi 

şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;


- prevederile art. 29 din Legea nr. 284/2010 privind salarizarea unitară a personalului plătit din fonduri publice, cu modificările şi completările ulterioare;


- prevederile  Hotărârii  Guvernului nr. 1860 din 21 decembrie 2006 privind drepturile şi obligaţiile personalului autorităţilor şi instituţiilor publice pe perioada delegării şi detaşării în altă localitate, precum şi în cazul deplasării, în cadrul localităţii, în interesul serviciului, cu modificările şi completările ulterioare;
- raportul nr. IBa/10247/26.06.2015 al Comisiei economice;
- raportul nr. IBa/10250/26.06.2015 al Comisiei de administraţie.


În temeiul dispoziţiilor art. 11, alin. (3), art. 91, alin. (1), lit. e), alin. (6), art. 97, alin.(1), art. 98, art.102, alin. (1), art. 115, alin. (1) lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:
Art.1. Se aprobă participarea unităţii administrativ teritoriale Judeţul Bistriţa-Năsăud, în calitate de partener la implementarea proiectului “Local Action Groups for better EU Communities”, finanţat prin programul Europa pentru Cetăţeni, depus de Lokalna Akalna Akcijska Grupa Sredisnja Istra din Pazin, Croaţia în calitate de aplicant.

Art.2. Se aprobă suportarea cheltuielilor aferente deplasării personalului din cadrul Consiliului Judeţean Bistriţa-Năsăud din bugetul propriu al judeţului Bistriţa-Năsăud, pentru a participa la cele două acţiuni programate în anul 2015, respectiv în Slovacia, localitatea Klizska Nema, în perioada 10-12.07.2015 şi în Croaţia, localitatea Pazin, în perioada 22-24.07.2015, în sumă totală de 7163.5 Euro (echivalentul a 32,091.76 lei la cursul euro BNR din data de 15.06.2015) şi 540 lei (contravaloarea asigurărilor de sănătate).  
Art.3. Prezenta hotărâre a fost adoptată cu un număr de 25 voturi  «pentru».
Art.4. Cu ducerea la îndeplinire şi punerea în aplicare a prevederilor prezentei hotărâri se încredinţează Preşedintele Consiliului Judeţean Bistriţa-Năsăud, Direcţia dezvoltare durabilă şi relaţii externe şi Direcţia economică din cadrul Consiliului Judeţean Bistriţa-Năsăud.
Art.5. Prezenta hotărâre se comunică de către Serviciul administraţie şi relaţii publice cu:

·  Compartiment cabinet Preşedinte;

·  Direcţia administraţie locală;

·  Direcţia economică;

·  Direcția dezvoltare durabilă şi relaţii externe;

·  Instituţia Prefectului judeţul Bistriţa-Năsăud.

PREŞEDINTE,
EMIL RADU MOLDOVAN

